ญาติเศร้า รับศพ 3 นักเรียน จยย.ชนต้นไม้ เผย ด.ญ.คนขี่ เรียนอยู่ ม.2 
เผยคน ขี่จยย.ชนต้นไม้ 3 ศพ เรียนอยู่ ม.2 ก่อนตายถูกตำรวจกักตัวไว้พร้อมรถเรียกผู้ปกครองมารับ จากนั้นขอ ขี่จยย.ไปส่งเพื่อน ญาติยังแคลงใจ ภาพวงจรปิดเห็นชัด มีจยย.อีกคันขี่แซงไป และเหมือนจะทำให้ตกใจ ยืนยัน เด็กที่ตายไม่ได้ท้องจากคดี 3 วัยรุ่น ชาย 1 หญิง 2 ขี่รถจักรยานยนต์ประสบอุบัติเหตุชนต้นไม้ ริมถนนเศรษฐศิริ ท้องที่ สน.ดุสิต กทม. เสียชีวิตหมด ทั้ง 3 คน เหตุเกิดช่วงตี 4 วันที่ 12 มิ.ย. ความคืบหน้าเมื่อเวลา 13.00 น. จากการตรวจสอบภาพจากกล้องวงจรปิดบริเวณใกล้เคียงที่เกิดเหตุ เวลาประมาณ 04.26 น. กล้องสามารถจับภาพขณะเกิดเหตุได้อย่างชัดเจน โดยพบรถจักรยานยนต์ของผู้ตายขับมาบนถนนเศรษฐศิริด้วยความเร็ว จากแยกเกษะโกมล มุ่งหน้าถนนเทอดดำริ โดยขับอยู่ด้านหน้าก่อนจะมีรถจักรยานยนต์ ซึ่งคาดว่าจะเป็นรถเพื่อนผู้ตายขับตามมาด้านหลัง จากนั้นรถคันหลังได้ขับแซงมาด้านขวา ก่อนจะขับมาตีคู่กับรถผู้ตาย เมื่อถึงจุดเกิดเหตุรถจักรยานยนต์ผู้ตายเสียหลักชนขอบฟุตปาท ก่อนจะล้มแล้วไถลไปฟาดกับต้นไม้ข้างทางทำให้คนขับและคนซ้อนท้ายกระเด็นไปคนละทิศคนละทางนอนแน่นิ่งอยู่กับพื้นถนน ก่อนที่เพื่อนที่ขับมาด้วยกันได้วนรถมาดู (ชมคลิปที่นี่)เบื้องต้น เจ้าหน้าที่ได้นำร่างผู้เสียชีวิตส่งสถาบันนิติเวช รพ.รามาธิบดี เพื่อหาสาเหตุการเสียชีวิตก่อนประสานญาติรับศพไปประกอบพิธีกรรมทางศาสนาต่อไปต่อมา เวลา 13.30 น. ที่สถาบันนิติเวช รพ.รามาธิบดี ญาติผู้เสียชีวิตทั้ง 3 รายได้เดินทางรับศพบรรยากาศเป็นไปด้วยความโศกเศร้าของญาติของทั้ง 3 ครอบครัวน.ส.สุการดุล ทรัพย์ธีรศาสตร์ น้าสาว ด.ญ.สุชาวดี (หนึ่งในผู้เสียชีวิต) กล่าวว่า หลานสาวตนเองเรียนอยู่ชั้นมัธยม 2 โรงเรียนโรงเรียนสันติราษฎร์วิทยาลัย ที่เดียวกับ ด.ช.นันทวัฒน์ (ผู้ตายอีกคน) ส่วนอีกคนเรียนที่โรงเรียนวัดน้อยนพคุณ โดยก่อนเกิดเหตุ เวลาประมาณ 03.20 น.ตำรวจ สน.สามเสน โทรให้ไปรับหลานสาวที่ขี่รถจักรยานยนต์ซึ่งเป็นของพ่อบริเวณหน้าปากซอยบ้านพักใกล้แยกพิชัย กระทั่งเวลาประมาณ 04.15 น. หลานสาวได้ขอเอารถออกไปส่งเพื่อน ซึ่งตอนนั้นตนไม่ทราบว่าออกไปส่งใคร เนื่องจากก่อนหน้าไม่มีใครมาหาที่บ้าน จากนั้นเวลาประมาณตี 4 ครึ่ง มีเจ้าหน้าที่ตำรวจโทรมาบอกน้องประสบอุบัติเหตุเสียชีวิตทั้งนี้ จากเหตุการณ์ที่เกิดขึ้นเท่าที่เห็นภาพวงจรปิด ตนมองว่ารถที่ขับมาด้านข้างเหมือนจะทำให้หลานสาวซึ่งขับรถไม่แข็งตกใจจนเสียหลักหรือไม่ ส่วนคนที่ปรากฏในภาพวงจรปิดนั้นตนไม่รู้จักว่าเป็นใคร ทั้งในภาพที่เห็นยังมีท่าทีลักษณะเหมือนก้มลงไปเก็บของ ส่วนนี้อยากให้เจ้าหน้าที่ตรวจสอบด้วย ส่วนที่มีข่าวว่าหลานสาวตนท้องนั้น ยืนยันได้ว่าไม่เป็นความจริง อาจเป็นเพราะหลานสาวตนนั้นรูปร่างค่อนข้างอ้วน จึงทำให้ผู้พบเห็นเข้าใจผิด ส่วนนี้ตนมีผลการชันสูตรยืนยัน ที่ต้องออกมาพูดเรื่องนี้ก็เพราะข่าวที่ออกไปทำให้เกิดความเสียหายต่อหลานสาว และครอบครัวเป็นอย่างมากด้านนายกีลา ศิลาเหลือง อายุ 44 ปี พ่อของ ด.ญ.อัญชิสา (ผู้เสียชีวิตรายที่ 3) กล่าวว่า โดยปกติลูกสาวตนไม่เคยออกไปไหนเวลากลางคืน และก่อนเกิดเหตุตนไม่ทราบเลยว่าลูกสาวออกจากบ้านไปตอนไหน ไปหาใคร จนช่วงเช้า ไม่เห็นลูกสาวอยู่บ้านเลยออกตามหาแต่ก็ไม่พบ มาทราบอีกที่เจ้าหน้าที่กู้ภัยมาหาที่บ้านบอกว่าลูกสาวเสียชีวิตจากอุบัติเหตุ ตนช็อกกับเหตุการณ์ที่เกิดขึ้น แต่ก็ไม่ได้ติดใจการเสียชีวิตในครั้งนี้ด้าน พ.ต.ต.รามน้อย สายอ๋อง สารวัตร สน.ดุสิต เจ้าของคดีกล่าวว่า เบื้องต้น ยังไม่ได้มีการแจ้งข้อกล่าวหากับผู้ใด ยังต้องตรวจสอบกล้องวงจรปิดในจุดอื่นๆ เพื่อความชัดเจน รวมถึงเรียกพยานที่อยู่ในเหตุการณ์มาสอบสวนอย่างละเอียดอีกครั้ง ในส่วนที่ญาติติดใจสาเหตุการเกิดอุบัติเหตุบางประเด็น ส่วนนี้ก็คงต้องทำการสอบสวน เพื่อให้เกิดความชัดเจนมากที่สุด
เผยคนขี่จยย.ชนต้นไม้ 3 ศพ เรียนอยู่ ม.2 ก่อนตายถูกตำรวจกักตัวไว้พร้อมรถเรียกผู้ปกครองมารับ จากนั้นขอ ขี่จยย.ไปส่งเพื่อน ญาติยังแคลงใจ ภาพวงจรปิดเห็นชัด มีจยย.อีกคันขี่แซงไป
ชน3ศพ,ชนต้นไม้3ศพ,ซิ่งชนต้นไม้,เด็กม.2ซิ่ง,จยย.ชนต้นไม้,ข่าวทั่วไป